MUNICIPIUL CRAIOVA


CONSILIUL LOCAL AL MUNICIPIULUI CRAIOVA
           HOTĂRÂREA NR.52
privind prelungirea contractului de finanţare nr.5046/27.02.2015 pentru proiectul cu titlul “Amenajarea de parcuri şi grădini în Municipiul Craiova-Parcul Nicolae Romanescu”, până la data de 31.12.2018
 
Consiliul Local al Municipiului Craiova, întrunit în şedinţa ordinară din data de 21.07.2016;

 Având în vedere raportul nr.118166/2016 întocmit de Direcţia Elaborare şi Implementare Proiecte prin care se propune aprobarea prelungirii contractului de finanţare nr.5046/27.02.2015 pentru proiectul cu titlul “Amenajarea de parcuri şi grădini în Municipiul Craiova-Parcul Nicolae Romanescu”, până la data de 31.12.2018;     

În conformitate cu prevederile Legii nr.273/29.06.2006 privind finanţele publice locale, cu modificarile si completarile ulterioare, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, cu modificările şi completările ulterioare, Ordinului 2368/1058/1501/2012 privind aprobarea categoriilor de cheltuieli eligibile pentru domeniul major de intervenţie 1.1 „Planuri integrate de dezvoltare urbană”, axa prioritară 1 „Sprijinirea dezvoltării durabile a oraşelor-poli urbani de creştere”, cu modificările si completările ulterioare şi Instructiunii nr.146/17.06.2016 emise de Autoritatea de Management POR;

În temeiul art.36 alin. 2 lit b şi d coroborat cu alin. 4 lit. d şi alin.6 lit.a, pct.11, art.45 alin.2 lit.e, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:
Art.1. Se aprobă prelungirea contractului de finanţare nr.5046/27.02.2015 pentru proiectul cu titlul “Amenajarea de parcuri şi grădini în Municipiul Craiova-Parcul Nicolae Romanescu”, cod SMIS 47919, Axa prioritară 1, domeniul de intervenţie 1.1 Planuri integrate de dezvoltare urbană, până la data de 31.12.2018, în vederea îndeplinirii integrale a obiectivelor şi indicatorilor proiectului şi asigurării funcţionalităţii acestuia.
Art.2. Se aprobă cuprinderea valorii cheltuielilor necesare finalizării proiectului “Amenajarea de parcuri şi grădini în Municipiul Craiova-Parcul Nicolae Romanescu” din Lista proiectelor ce pot fi declarate nefuncţionale, în bugetul de venituri şi cheltuieli al municipiului Craiova pentru anii 2017, respectiv 2018, sume care vor fi cuantificate în mod real şi exact, în funcţie de valoarea lucrărilor realizate şi decontate la data de 31.12.2016, urmând ca sumele rezultate să fie supuse aprobării Consiliului Local al Municipiului Craiova, odată cu adoptarea bugetelor de venituri şi cheltuieli ale anilor respectivi.
Art.3. Primarul Municipiului Craiova, prin aparatul de specialitate: Serviciul   Administraţie Publică Locală şi Direcţia Elaborare şi Implementare Proiecte vor aduce la îndeplinire prevederile prezentei hotărâri.

